Men en endnu længere levedygtighed og en endnu mere begejstret modtagelse var forundt hans næste dramatiske arbejde, det lille enakts-[[syngespil]] ''Høstgildet'', opført første gang ved kronprins Frederiks og hans bruds indtog 16. september [[1790]]. Thaarups tekst og Schulz' toner danner her et karakteristisk nationalt billede af den hele rolige og lykkelige tidsånd, der herskede under kronprinsens og Bernstorffs [[Andreas Peter Bernstorff#Tredje periode i dansk tjeneste 1784-1797|styrelse]], og som bevis på stykkets popularitet kan anføres, at det fra 1790-1835 blev opført 65 gange. Hans værker blev opført gennem hele 1800-tallet på nationalteatret i København.<ref name="Ha 341"/>
Musik